Lewe In Sy Oorwinning (Sagteband)
Gaan in 365 dae op 'n opwindende ontdekkingstog deur Openbaring.
Ewald van Rensburg neem jongmense in Lewe in sy oorwinning in 365 dae op 'n reis deur die uitdagende boek Openbaring op 'n manier wat hulle goed sal begryp.
Jongmense kan Openbaring nou as 'n "C(hristen)S(peur)I(nsig)-SAAK" sien: 'n openbaring wat van Jesus self kom en deur sy engel aan Johannes oorgedra is. Dan soek die skrywer en die leser saam na SPEURLEIDRADE. God se Woord gee die leidrade om te begryp wat Hy vir ons wil leer. In die CSI-OPLOSSING gesels die skrywer oor hoe jongmense dit wat hulle hier leer in hul elkedagse lewe kan toepas.
Ewald van Rensburg spesialiseer in jeug- en familiebediening en is predikant in Somerset-Wes. Hy is ook 'n gewilde en bekroonde skrywer. Ewald is getroud met Beatrix, en hulle het twee kinders.
Jesus het my uit my gemaksone laat beweeg en op 'n opwindende lewensreis geneem. Ek was fisies en geestelik drie dae op Johannes se Patmos in Mei 2011 én van Oktober 2011 tot Januarie 2012 in Johannes se Openbaring – dinge sal net nooit weer dieselfde vir my wees nie.
Jesus gaan jou ook nou op 'n opwindende reis neem. Jy gaan hierdie jaar vers vir vers deur Openbaring lees. Om dit reg te kry, gaan jy lid word van CSI (Christen Speur Insigburo). Ons as Jesusvolgelinge gaan saam soos goeie speurders die speurleidrade van Openbaring ontrafel sodat dit ons Christelike verbeelding kan aangryp nes dit destyds die lesers daarvan aangegryp het.